सरिए से लदा ट्रक लूट कांड, दो काबू
कटारियां | गांवबीसला के पास सरिए से लदे ट्रक की हुई लूट के मामले में पुलिस ने दो आरोपियों को गिरफ्तार कर लिया है जबकि तीन की तलाश जारी है। बंगा के डीएसपी सर्बजीत सिंह बाहिया ने बताया कि लूट के इस मामले में पुलिस ने गांव मुगल मजारा के रहने वाला सुखदेव सिंह तथा गांव काहनपुरा के हैप्पी सिंह को गिरफ्तार किया है। आरोपियों ने माना है कि उन्होंने हरदीप सिंह तथा हरप्रीत सिंह के साथ मिलकर वारदात को अंजाम दिया था। उन्होंने ट्रक चालक सोनू को कस्बा औड़ में हरप्रीत सिंह की बहन जसवीर कौर के घर बांधकर रखा था। आरोपियों के पास से लूटा गया ट्रक, सरिया, टाटा सफारी गाड़ी, रस्सी तथा मोटर का ताला बरामद किया है। आरोपियों का रिमांड लेकर उनसे पूछताछ जारी है। मामले के अन्य आरोपियों हरदीप, हरप्रीत तथा एक अन्य की गिरफ्तारी के लिए छापेमारी की जा रही है। पुलिस ने कार्रवाई करते लुटेरों पर धारा 392, 365, 342 के तहत केस दर्ज किया है।
bho_Deva hin_Deva